stanford-oval/wikipedia huggingface dataset:
לי אורפז
עבודותיה

אורפז היא אמנית צילום ווידאו אשר אינה מגישה את החומר מעובד, מנוסח וערוך לצופים. היא אמנית שמבקשת מהצופים להביט ולסקור את עבודותיה, לעמול ולמצוא את ההקשרים והזיקות ביניהן, ולפענח את התמות שאינן נפתרות באופן חזותי ובהיר, אלא אחרי העמקה, מחשבה תאורטית ורעיונית ועיבוד רגשי
אורפז מנסה ללכוד את המציאות בצילומיה. האור, מופיע בצילומים כאמצעי המעכב את הראייה ואף חוסם אותה. הדימויים שלה, בצילומים ובעבודות הווידאו מקיימים מתח שבין תנועה לנייחות, הם מופיעים ונעלמים, קיימים ועוזבים, וכמו מיצבי הווידאו עצמם משאירים רק את זכרם בחלל. אורפז עוסקת בזיכרון ובהיעלמותו, בזיכרון אישי וקולקטיבי ומייצרת תחתיו ובמקומו דימויים חידתיים
בתערוכת היחיד השנייה שלה בשנת 2011 "כלֹא היה" בגלריה עינגא עסקה אורפז במצבי תודעה. תהליכי החיפוש והעיסוק בזיכרון נועדו לבסס תהליכי הבנה והשלמה עם העבר, עם האירועים והעובדות, עם זאת מתקיימת בעבודותיה רמיזה למצבים של חלום, פנטזיה והזיה, בהם מתערער הביטחון בשיפוט המציאות ומוטל ספק בעובדות ובזיכרון הצילום של אורפז בתערוכה זו מופנם ומצומצם, ומגיש לצופה חומר גלם להרהורים, למחשבות ולהתמודדות עם שאלות במגוון הקשרים - רעיוניים ורגשיים.
בתערוכת היחיד השלישית של אורפז "ההווה מתמשך" שהוצגה במוזיאון הרצליה לאמנות עכשווית בשנת 2016, מצלמת אורפז במגוון אמצעים נוספים : באמצעות רחפן מגבוה, בעזרת טכנולוגיה צבאית של ראיית לילה ובמצלמה תרמית הקולטת גופים על פי חתימת החום שלהם. השימוש במגוון אמצעים מאפשר למבט שלה לשוטט, להרחיב את השטח המצולם פיזית וגם רעיונית, וכך לפתור את המגבלות האנושית. מכשירים אלה כמו גם עבודותיה נוסכים תחושת של עצמה וביטחון מחד, אך מאידך - מדגישים את תחושת האיום, הקטנות והזמניות של האדם
אורפז מציגה את השתייכות הפרט למבנה חברתי גדול ממנו, עוסקת בחוקי המשחק הקפיטליסטי, בזיוף ובשייכות לסיטואציות מהונדסות. היא מציעה אפשרות אחרת מזו המקובלת של חיים בכאן ועכשיו, בתוך עידן מזויף שכולו מחוות מאולצות, באמצעות התייצבות מחוץ לזמן. הזרוּת מייצגת עבורה אפשרות יחידה של חיוּת, ושל מודעות לזמן האנושי
בעבודותיה, אורפז מקיימת דיאלוג מתמיד גם עם הארכיון המשפחתי שלה המכיל תצלומים מאמצע המאה העשרים ועד סיומה, תמונות אשר צולמו על ידי אביה וסבה, שהיו צלמים. דיאלוג זה מאפשר לה לגעת בעבר ובהווה, בהשתייכות, בזיכרון, במציאות המשתנה ובמקומה שלה בתוך מציאות זו.
אורפז עוסקת בחיים ובמשמעותם. בזיכרון העבר, בהתמודדות הסתמית והיום-יומית בהווה ובוחנת את העתיד. היא משתמשת בדימויים מינוריים, מונוכרומטיים, לעיתים זמניים- הבוקעים, מופיעים ונעלמים לתוך עצמם. אורפז מציגה רמיזות ומקטעי מידע המחייבים את הצופה למחשבה והרהור, על מנת לבחון ולהתחקות אחר התמות הרגשיות, הערכיות והרעיוניות המוצגות וכדי לפענח את כוונותיה.
תערוכות יחיד

2006 - תערוכת יחיד, גלריה מנשר, אוצר: רועי קופר, תל אביב
2011 - כלֹא היה, תערוכת יחיד בגלריה עינגא, תל אביב, אוצר: רועי קופר
2016 - ההווה מתמשך, מוזיאון הרצליה לאמנות עכשווית, אוצר רן קסמי אילן
תערוכות קבוצתיות נבחרות

2004 - האשכנזים, גלריה המדרשה, תל אביב, אוצר: דורון רבינא.
2008 - במהירות האור, וידאו זון 4, הביאנלה הבינלאומית הרביעית לווידאו ארט בישראל, המרכז הישראלי לאמנות דיגיטלית, חולון, אוצרים: אייל דנון וגלית אילת.
2008 - True Love, גלריה שי אריה, תל אביב, אוצרת: טלי בן נון.
2008 - דימוי מראה, קו גבול, אמנים צעירים מטיוואן-ישראל, טייואן, אוצרת: טזאי פיי שאן מרמייד, גלריה עינגא, תל אביב, אוצרות: נטע אשל, ענת אהובי ורויטל גל.
2009 - My Camp, גלריה עינגא וגלריה מנשר, תל אביב אוצר: ליאב מזרחי.
2009 - ArTLV הביאנלה לאמנות תל אביב יפו, אוצרות: עדנה מושנזון ומעין שלף.
Power Shows 04 - 2009 המוזיאון באוניברסיטה לאמנות, טיי פה, טייואן, אוצרת: טזאי פיי שאן.
2009 - חייב להיות משהו יותר מזה, גלריה קו 16, אוצרת: מעין שלף.
2010 - התכתבויות, גלריה יפו 23, ירושלים, אוצר: רועי ברנד.
2010 - בין לבין, מוזיאון אשדוד לאמנות, אוצרים: יובל ביטון ורוני כהן בנימיני.
2011 - 24.42H, גלריה FUORI CAMPO, סיינה, איטליה.
2011 - עושים מקום: צילום עכשווי ישראלי, מוזיאון תל אביב לאמנות, אוצרת: נילי גורן.
Israel Now - 2011, מוזיאון לאמנות עכשווית, MACRO Testaccio, רומא, איטליה, אוצרת: מיקול די וירולי.
2012 - הזוכים, תערוכת הפרס משרד התרבות, מוזיאון חיפה לאמנות.
2014 - How to talk about things that don’t exist, הביאנלה ה31 סאו פאולו-2013, פסטיבל הקולנוע ירושלים.
2014 - מעל ומעבר לקשת, המרכז הישראלי לאמנות דיגיטלית, חולון אוצר: רן קסמי אילן.
2016 - The Dance Party, גלריה Ecarta, פורטו אלגרה, ברזיל The Yud Video Project 2016 המוזיאון לאמנות עכשווית סן פרנסיסקו, ארה״ב.
2017 - ארוג ופרום- עבודות חדשות באוסף המוזיאון, ביתן הלנה רובינשטיין, תל אביב.
פרסים ומלגות

2002 - מענק יצירה בצלאל האקדמיה לאמנות ועיצוב
2006 - מלגת הצטיינות, בצלאל האקדמיה לאמנות ועיצוב
2007 - מלגת הצטיינות, בצלאל האקדמיה לאמנות ועיצוב
2012 - מועצת הפיס לתרבות ואמנות
2013 - פרס האמן הצעיר, משרד התרבות
2015 - מענק מטעם עמותת ארטיס לפיתוח פרויקט
2016 - תמיכה בקטלוג, מועצת הפיס לתרבות ולאמנות
2017 - פרס עידוד היצירה, משרד התרבות והספורט
לקריאה נוספת

אדלשטיין, סרג'יו, הביאנלה הבינלאומית הרביעית לווידאו-ארט בישראל, תל אביב : המרכז לאמנות עכשווית, המרכז לאמנות עכשווית, 2008.
בולגרו, אורית, הזוכים 2013: פרסי משרד החינוך התרבות והספורט לאמנות. משרד המדע, תרבות והספורט, 2012.
ברנד, רועי, התכתבויות, יפו 23, 2010.
גורן, נילי, עושים מקום : צילום ישראלי עכשווי מאוסף המוזיאון, תל אביב : מוזיאון תל אביב לאמנות 2012.
הלר, סורין, הביאנלה רמת השרון לאמנים צעירים : 18-28 באוקטובר 2008.
מזרחי, ליאב, My camp: מן המחנה אל טעם החיים, גלריה דולינגר, 2010.
סבג, אבי, מוסררה מיקס 10#: פסטיבל אמנות רב תחומי ובינ"ל, מוסררה בית הספר לצילום, 2010.
הערות שוליים

↑  יהב, גליה, הארץ, הווה מתמשך, מוזיאון הרצליה, 19.2.16
↑  אורית בולגרו, פרס האמן הצעיר, 2013.3.
↑  סמדר שפי, לי אורפז מציגה בגלריה עינגא מיצג העוסק בדמדומי הזיכרון, באתר הארץ, 24 במאי 2011
↑  פלג, רותם, חגית, החדר שלי עבר למוזיאון, פורטפוליו 3.2.16   https://www.prtfl.co.il/archives/86714
↑  קסמי, אילן, רן, לי אורפז - ההווה מתמשך  24/7, קטלוג התערוכה, מוזיאון הרצליה
מגפת הקורונה בכווית

| --- | --- |

 תקופת המגפה:  24 בפברואר 2020 – הווה (4 שנים)
 במדינות או באזורים:  כווית כווית
 פתוגן:  נגיף ה-SARS-CoV-2
 מקור המגפה:  איראן איראן
 מקרי מוות:  2,570 ‏
 מקרי הדבקה:  665,885‏   • 3,078 מהם חולים פעילים
 הבריאו:  660,237 ‏ רענון נתונים
 קואורדינטות:  29°10′00″N 47°36′00″E﻿ / ﻿29.166669444444°N 47.6°E﻿ / 29.166669444444; 47.6
 
מגפת הקורונה, בה חלו רבים במחלת נגיף הקורונה בכווית, התפשטה אל המדינה בסוף פברואר 2020.
התפשטות המגפה > 2020

ב-24 בפברואר הודיעה כווית על שלושה מקרים ראשונים של הדבקה בנגיף הקורונה בשטחה. שלושת הנדבקים, אחד בעלת אזרחות סעודית, הגיעו למדינה מאיראן, מוקד התפרצות נגיף הקורונה החמור ביותר במזרח התיכון ומהחמורים ברחבי העולם.
ב-1 במרץ הודיעה כווית כי היא אוסרת על ביקורי אסירים בבתי הכלא ברחבי המדינה.
ב-6 במרץ החל איסור יציאת טיסות אל אזרבייג'ן, טורקיה, גיאורגיה, מצרים, לבנון, סוריה, הפיליפינים, בנגלדש, הודו וסרי לנקה ונחיתת טיסות ממדינות אלו בשטחן.
ב-11 במרץ הודיעה ממשלת כווית על סגירת שלל מקומות בהם מתקיימים התכנסויות והתקהלויות כולל מקומות עבודה, והכריזה על שבועיים חופש עד 26 במרץ וחזרה למקומות העבודה ב-29 במרץ.
ב-13 במרץ הפסיקה כווית את כל הטיסות המסרחיות עקב התפשטות נגיף הקורונה, ונמל התעופה הבינלאומי בכווית סיטי נסגר. בשל כך חברות תעופה רבות, ביניהן אייר אינדיה ביטלה את טיסותיה לנמל התעופה בעיר.
באותו יום, הודיעה כווית על סגירת המסגדים ברחבי המדינה וביקשה מהמתפללים להתפלל בבתיהם.
ב-15 במרץ הודיעה כווית על סגירת מרכזי קניות, מספרות, מכוני יופי וקניונים.
ב-18 במרץ דווח כי כווית תתרום 10 מיליון דולר לאיראן במטרה לסייע לה במאבק כנגד נגיף הקורונה בשטחה.
ב-20 במרץ הודיעה כווית על סגירת כל בתי הספר והאוניברסיטאות ברחבי המדינה. שר החינוך הכוויתי, סעוד אל-חרבי כי משכורותיהם של המורים ישולמו במהלך השהיית מוסדות החינוך.
ב-22 במרץ הודיעה כווית על הטלת עוצר בכל רחבי המדינה שיחל בשעה 5 בערב עד השעה 4 בבוקר. כווית הודיעה בנוסף, כי מפרי הסגר יהיו צפויים לעמוד בפני עונש מאסר של שלוש שנים או בפני קנס כספי בגובה 10 אלף דינר כוויתי (33 אלף דולר אמריקני).
ב-25 במרץ הודיעה כווית כי היא חותכת את הוצאות הנפט עקב התפשטות נגיף הקורונה.
ב-29 במרץ הודיעה כווית על סגירת כל בתי הקפה ברחבי המדינה.
ב-4 באפריל הודיעה כווית על מקרה מוות ראשון בשטחה כתוצאה מהידבקות בנגיף הקורונה.
ב-6 באפריל הודיעה כווית על סגירת שוקי בעלי החיים לציבור הרחב עקב משבר הקורונה.
ב-7 באפריל הודיעה כווית על הטלת סגר על שתי מחוזות במדינה עד 26 באפריל.
ב-9 באפריל דווח כי צבא כווית הביא משלוח של ציוד רפואי מסין שיסייע לצוותי הרפואה במאבק בנגיף.
הערות שוליים

1 2 3  COVID-19 Coronavirus Outbreak, by Worldometer, מתוך אתר Worldometer, נכון לתאריך 22 במאי 2023, 11:03 שעון ישראל
↑  Bahrain, Kuwait confirm first cases of coronavirus, www.aa.com.tr
↑  Kuwait bans prison visits over coronavirus, gulfnews.com (באנגלית)
↑  Coronavirus: Kuwait bans travel with Egypt, Lebanon, Syria and 4 other countries, Al Arabiya English, ‏2020-03-07 (באנגלית)
↑  Stanley Pinto | TNN | Mar 9, 2020, 12:55 Ist, Coronavirus scare: Now, Qatar joins Kuwait bans arrivals from India | Mangaluru News - Times of India, The Times of India (באנגלית)
↑  Naha, Abdul Latheef (2020-03-07). "Coronavirus | Kuwait imposes travel ban on seven countries, including India". The Hindu (בIndian English). ISSN 0971-751X. נבדק ב-2020-04-10.
↑  Kuwait grounds all commercial flights and closes workplaces, The National (באנגלית)
↑  "Qatar and Bahrain record jump in coronavirus cases, Kuwait bans flights". Reuters (באנגלית). 2020-03-11. נבדק ב-2020-04-10.
↑  Ben, Kuwait Airport Closing, All Commercial Flights Banned, One Mile at a Time, ‏2020-03-11 (באנגלית)
↑  Kuwait shuts down for two weeks over coronavirus fears, www.aljazeera.com
↑  Coronavirus: Air India cancels all flights to Kuwait, curbs services to France, Spain, Italy, India Today, ‏2020-03-12 (באנגלית)
↑  Kuwait closes mosques, asks worshippers to pray at home
↑  Kuwait closes shopping malls to curb spread of coronavirus, ArabianBusiness.com (באנגלית)
↑  Kuwait donates $10m to support Iran’s coronavirus battle, Middle East Monitor, ‏2020-03-18 (באנגלית)
↑  Kuwait schools and universities to close until August, Arab News, ‏2020-03-20 (באנגלית)
↑  Kuwait to impose curfew to stem coronavirus, www.aa.com.tr
↑  Kuwait cuts oil expenditure due to coronavirus, Middle East Monitor, ‏2020-03-25 (באנגלית)
↑  Kuwait orders all cafes to close to stem coronavirus spread, ArabianBusiness.com (באנגלית)
↑  Kuwait reports 1st death from coronavirus, www.aa.com.tr
↑  Kuwait closes fish, livestock markets to public amid coronavirus regulations, Arab News, ‏2020-04-06 (באנגלית)
↑  Kuwait locks down two districts, extends public holiday over coronavirus, Arab News, ‏2020-04-07 (באנגלית)
↑  Kuwait army airlifts coronavirus medical supplies from China, Arab News, ‏2020-04-09 (באנגלית)
לגיון אימפריאל

|  פרטים |
| --- | --- |
 מדינה:  צרפת צרפת
 אירועים ותאריכים
 תקופת הפעילות:  נובמבר 1942 – מאי 1943 (כ־182 ימים) 
 מלחמות:  מלחמת העולם השנייה 
 
לגיון אימפריאל (בצרפתית: Légion impériale) הייתה יחידה צבאית בסד"כ גדודי שהוקמה בנובמבר 1942 באפריקה על ידי ממשלת צרפת של וישי .היחידה הוקמה בתמיכת השגריר הנאצי בצרפת אוטו אבץ, במטרה להילחם בבעלות הברית שפלשו לצפון אפריקה. באפריל 1943 שונה שמה ל"לגיון המתנדבים הצרפתים של תוניסיה" (בצרפתית:"Légion des Volontaires Française de Tunisie"), היחידה נפלה בשבי במאי 1943.
ארגון

ממשלת צרפת וישי הצליחה להקים רק גדוד אחד בכשירות נמוכה, שנקרא Phalange Africaine (פלנקס אפריקה) . הגדוד מנה 400-450 לוחמים, כ 2/3 צרפתים ו- 1/3 אלג'יראים.
מפקד

אלוף-משנה סימון פטרו כריסטופיני פיקד על הגדוד.
פעילות

באביב 1943 לחם הגדוד יחד עם שרידי דיוויזיית הרגלים ה -334 הגרמנית. היחידה נכנעה לכוחות הבריטים מספר ימים לפני כניעת כוחות הציר בתוניסיה.
ראו גם

מבצע לפיד,
קמפיין צפון אפריקה
צרפת וישי
ערך זה הוא קצרמרבנושא צבא. אתם מוזמנים לתרום לוויקיפדיה ו.
מואת הרמה

| מואת הרמה |
| --- | --- |

מצב שימור
 נכחד נכחד (EX) 
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: דינורניטיים
תת־סדרה:: תרופודה
משפחה:: Megalapterygidae
סוג:: Megalapteryx 
מין:: מואת הרמה
שם מדעי
 Megalapteryx didinus

מואת הרמה (שם מדעי: Megalapteryx didinus) הוא מין נכחד של עוף ענקי מסדרת הדינורניטיים הקרובה ליענאים, שחי בניו זילנד באי הדרומי. הוא נכחד קרוב ל-1,500 לספירה. מואה זו הייתה ייחודית במשפחתה - Megalapterygidae, הקרובה לסוג דינורניס והייתה קטנה יחסית לרוב מיני הסדרה.
מאפיינים

בדומה למרבית בני הקבוצה עופות קדומים חסרי שיניים, המואה הייתה חסרת יכולת מעוף כיוון שהייתה חסרה את קרין בעצם החזה. מואה זו הייתה קטנה יחסית בגובה של עד 1.5 מטר ומשקל של 17 עד 35 ק"ג, די קרוב לננדו מצוי מודרני. היא הייתה בעלת זנב מנוון והייתה חסרת כנפיים כלל. במקומם הייתה בעלת רגליים חזקות שיכלו לנוע במהירות על הקרקע. המואה חיה בסביבה מיוערת דלילה של הרמות ניו זילנדיות, בהרים וברמות עד לגובה 2,000 מטר, וכנראה שהשתמשה בראשה כדי לפלס דרך בצמחייה. משום כך הצוואר שלה לא הזדקף כפי שמקובל להציג אותה.
מואה זו ניזונה בעיקר מזרעים, מעלים ומשרכים על הקרקע. בדיקה של הקופרוליטים שהשאירה אחריה הראה שרידים של עלי אשור דרומי בצואתה. המואה השתמשה במקורה הגדול כדי לקרוע פיסות מהעלים ובקיבתה הגדולה עיכלה אותם. תזונה זו נדירה מאוד אצל מרבית העופות, אשר קיבה גדולה תמנע מהם לעוף.
למואה היה רק טורף אחד בטבע - עיט האסטי, הגדול שבעיטים מעולם. הוא תפס את המואה בטפרים גדולים משל דוב גריזלי ונאחז בעוף תוך שהוא קורע את איבריו. ואולם במהלך המאה ה-15 הגיע אויב חדש קטלני בהרבה למואה - הפולינזים הראשונים, אשר הגיעו בשנת 1250 עד 1300 לספירה וטבחו בעוף הלא-מעופף עד להכחדתו.
מגפת הקורונה בירדן

| --- | --- |
 במדינות או באזורים:  ירדן ירדן
 פתוגן:  נגיף ה-SARS-CoV-2
 מקור המגפה:  איטליה איטליה
 מקרי מוות:  14,122‏
 מקרי הדבקה:  1,746,997‏   • 1,868 מהם חולים פעילים     • 59 מתוכם במצב קשה
 הבריאו:  1,731,007‏ רענון נתונים
 
מגפת הקורונה, בה חלו רבים במחלת נגיף הקורונה בירדן, התפשטה אל המדינה בתחילת מרץ 2020.
התפשטות המגפה

ב-2 במרץ הודיעה ירדן על מקרה ראשון של הדבקה בנגיף הקורונה. על פי שר הבריאות הירדני, מדובר באדם שחזר מאיטליה 16 ימים לפני כן, ונמצא חיובי לנגיף.
ב-10 במרץ הודיעה ירדן על סגירת גבולותיה הימיים וכי היא אוסרת על אזרחיה לטוס ללבנון וסוריה ועל הגעת תיירים ונוסעים מלבנון, ספרד, צרפת, סוריה וגרמניה לתחומי המדינה עקב החשש מהתפשטות הנגיף.
ב-11 במרץ הודיעה ירדן כי היא אוסרת כניסת אזרחים מישראל, עיראק ומצרים.
ב-14 במרץ הודיעה ירדן על שורה של צעדים במטרה למנוע את התפשטות הקורונה ברחבי הממלכה:
הפסקת הטיסות הבינלאומיות לשטחה של ממלכת ירדן החל מ-17 במרץ.
כל האירועים הציבוריים בוטלו.
כל בתי הספר, הגנים, האוניברסיטאות והקולג'ים ברחבי הממלכה נסגרו החל מ-15 במרץ למשך שבועיים, כמו כן, החלו בלימודים מקוונים.
כל המסגדים והכנסיות ברחבי הממלכה נסגרו.
אתרי התיירות, בתי הקולנוע ושירותי הספורט השהו את פעילותם.
ב-16 במרץ הודיעה ירדן על סגירת כל המסעדות ברחבי המדינה.
ב-17 במרץ הודיעה ירדן על סגירת גבולותיה עם ישראל, הרשות הפלסטינית, סוריה ועיראק.
באותו יום, הופסקו כל הטיסות הבינלאומיות מרחבי העולם לשדות התעופה בירדן.
ב-19 במרץ הודיעה ירדן על מצב חירום לאומי ברחבי המדינה כחלק מהמאבק בנגיף הקורונה.
ב-21 במרץ הוכרזו הסגר כללי ועוצר במדינה.
ב-28 במרץ הודיעה ירדן על מקרה מוות ראשון מנגיף הקורונה. על פי מנהל בית החולים בעמאן, הקורבן הייתה אישה בת 83.
באפריל, חלה ירידה בתחלואה. בסוף אפריל, היו הקלות שונות כמו פתיחת עסקים. במאי התמודדה ירדן עם גל שני של המגפה, כנראה על רקע הרמאדן. ב-21 במאי, הכריזו הרשויות על סגר כללי של שלושה ימים לקראת עיד אל-פיטר, זאת בשל 23 מקרים חדשים שנתגלו במדינה, לאחר ימים רבים ללא מקרים חדשים.
הרשויות דרשו מנוסעים שחזרו מחו"ל לענוד צמידים אלקטרוניים, שמאפשרים לשלטונות לוודא שהם מקיימים את הוראות הבידוד. בתחילת אוגוסט, פתחה את הגבולות לתיירים מ-22 מדינות, שהוגדרו ירוקות. נסגרו בהמשך.
באוקטובר, הוטל עוצר בן יומיים, כמה חודשים אחרי קודמו.  כמו כן, הוקמה ממשלה חדשה שהתמודדה עם עליה חדה בתחלואה. ב-22 באוקטובר, החלו להטיל עוצרים בסופי שבוע בנוסף לעוצר הלילי שהיה.
מיד לאחר הבחירות, ב-10 בנובמבר, המדינה נכנסה לסגר כללי, וזאת עקב עלייה בהדבקה לרמה של אלפי נדבקים חדשים ביום ושיעור בדיקות חיוביות גבוה.
לאחר תקופה ארוכה של ירידה בתחלואה, נפתחו בתחילת פברואר 2021 הגנים ובתי הספר היסודיים במדינה, לראשונה אחרי כמעט שנה. גם תלמידי השנה האחרונה שבו ללמוד.
בפברואר החלה עליה בתחלואה. הממלכה התמודדה עם המוטציה הבריטית. הממשלה נאלצה לבצע מחדש סגר בימי שישי ולעכב את פתיחת בתי הספר תוך הטלת מגבלות מחמירות על התכנסויות ציבוריות וקנסות נוקשים יותר על אי-לבישת מסכות והתעלמות מרחוק חברתי. במרץ נוספו הגבלות.
הערות שוליים

1 2 3  COVID-19 Coronavirus Outbreak, by Worldometer, מתוך אתר Worldometer, נכון לתאריך 22 במאי 2023, 11:03 שעון ישראל
↑  Jordan confirms first coronavirus case, www.aa.com.tr
↑  Coronavirus: Jordan closes sea borders with Egypt and bans air travel to Syria and Lebanon, gulfnews.com (באנגלית)
↑  Jordan bans travel to Lebanon due to coronavirus | News, Lebanon News | THE DAILY STAR, www.dailystar.com.lb
↑  Jordan bans entry of five countries over COVID-19 concerns - China.org.cn, www.china.org.cn
↑  Jordan Bars Entry from Israel, Iraq, Egypt Due to Coronavirus | Hamodia.com, Hamodia, ‏2020-03-11 (באנגלית)
↑  Jordan suspends study in schools, universities, stops prayer in mosques, closes borders, wam
↑  Schools suspended, borders closed, gatherings banned as gov't responds to continued coronavirus spread, Jordan Times, ‏2020-03-14 (באנגלית)
↑  Jordan Closes Restaurants To Curb COVID-19 – Nam News Network (NNN) (באנגלית)
↑  Amman to close all its borders: Jordan army, Arab News, ‏2020-03-19 (באנגלית)
↑  Human Rights Watch | 350 Fifth Avenue, 34th Floor | New York, NY 10118-3299 USA | t 1.212.290.4700, Jordan: State of Emergency Declared, Human Rights Watch, ‏2020-03-20 (באנגלית)
↑  עונש מאסר למפירי הסגר: ירדן תחת עוצר במטרה לעצור את התפשטות הקורונה, באתר וואלה, 21 במרץ 2020
↑  Jordan confirms first death from COVID-19, www.aa.com.tr
↑  "Jordan eases coronavirus curfew and reopens more businesses". Reuters (באנגלית). 2020-04-27. נבדק ב-2020-05-23.
↑  קבוצה של חוקרים מקבוצת אקדמיה Il, מחקר המציג את נתוני התחלואה במדינות ערב, באתר הטויטר של נדב איל, ‏15 מאי 2020
↑  מלך ירדן: ניצחנו את הקורונה, נשקם את הכלכלה, באתר ynet, 13 ביולי 2020
↑  בין הזעם של צעירי לבנון לזינוק בהשקעות בדובאי: כלכלות העולם הערבי בצל הקורונה, באתר ynet, 12 בדצמבר 2020
↑  Jordan enters a new 48-hour nationwide curfew - Al-Monitor: the Pulse of the Middle East, Al-Monitor, ‏2020-10-09 (באנגלית)
↑  Al-Khalidi, Suleiman (2020-10-08). "Jordan returns to weekend lockdown as COVID-19 cases mount". Reuters (באנגלית). נבדק ב-2020-12-16.
↑  שחר קליימן, אתגר הקורונה של הממשלה החדשה בירדן, באתר ישראל היום, 12 באוקטובר 2020
↑  Health Alert – Recent Government of Jordan Measures to Combat COVID-19, U.S. Embassy in Jordan, ‏2020-10-22 (באנגלית אמריקאית)
↑  קורונה בדרך אל הקלפי: סגר בירדן, באתר המרכז הירושלמי לענייני ציבור ומדינה
↑  COVID-19: Kids in Jordan head back to classrooms after almost a year, gulfnews.com (באנגלית)
↑  Jordan plans to extend curfew as COVID-19 cases hit near record, CNA (באנגלית)
↑  COVID-19: Jordan suspends religious services, extends curfew hours to curb coronavirus, Arab News, ‏2021-03-11 (באנגלית)
מאדאם X (סרט, 1966)

| --- | --- |
כרזת הסרט מאדאם X  (1966)
כרזת הסרט מאדאם X  (1966)
 בימוי:  דייוויד לוול ריץ' 
 הופק בידי:  רוס האנטר
 תסריט:  מחזה: אלכסנדר ביסון תסריט:  ג'ין הולוויי
 עריכה:  מילטון קארות' 
 שחקנים ראשיים:  לנה טרנר ג'ון פורסיית'  ברג'ס מרדית' ריקרדו מונטלבן קונסטנס בנט קייר דוליאה
 מוזיקה:  פרנק סקינר 
 צילום:  ראסל מטי 
 מדינה:  ארצות הברית 
 חברה מפיצה:  סרטי יוניברסל
 שיטת הפצה:  וידאו על פי דרישה 
 הקרנת בכורה:  3 במרץ 1966
 משך הקרנה:  100 דק' 
 שפת הסרט:  אנגלית 
 סוגה:  סרט דרמה 
 דף הסרט ב־IMDb
 
מאדאם X (באנגלית: Madame X) הוא סרט דרמה אמריקאי משנת 1966 בבימויו של דייוויד לוול ריץ' עם לנה טרנר בתפקיד הראשי.
התסריט מבוסס על המחזה "מאדאם X" של המחזאי הצרפתי אלכסנדר ביסון (אנ') משנת 1908. המחזה הוא על אישה הנשואה לגבר עשיר ונאלצת לנטוש את ביתה ובנה לאחר שהואשמה בבגידה. כעבור שנים רבות היא מתחברת לגבר שמאיים לחשוף את עברה והיא הורגת אותו. היא מובאת למשפט ומסרבת למסור את שמה האמיתי. מגן עליה עורך דין שהוא בנה שאינו מזהה את אמו.
המחזה זכה לעיבודים רבים לקולנוע בגרסאות שונות עוד בתקופת הסרט האילם בשנים 1916, 1920 ו-1929 וכן בהפקות בשנים 1937, 1948 1952 1954, ו-1981 (סרט טלוויזיה עם טיוזדיי וולד).
תקציר העלילה

הולי פארקר (לנה טרנר) ממעמד נחות נישאת לקלייטון אנדרסון (ג'ון פורסיית') עורך דין ממשפחה עשירה שיש לו שאיפות להתמנות לתובע הכללי בוושינגטון.
היא מתקבלת בקרירות ובחשדנות על ידי אמו של קלייטון, אסטל (קונסטנס בנט-נפטרה מיד בסיום הצילומים משבץ מוחי) שלא סובלת אותה מהרגע הראשון בגלל היותה ממעמד נמוך. היא עוקבת אחריה כל הזמן ומחכה למעידה.
לזוג נולד בן אך קלייטון מרבה להיעדר מהבית בגלל עבודתו. באחד הבילויים המשותפים שלהם היא נפגשת בפיל בנטון (ריקרדו מונטלבן) שמתחיל לחזר אחריה.
פיל לוקח אותה להצגות ולמסעדות והקשר ביניהם מתהדק. כאשר קלייטון מודיע לה כי הוא עומד להתמנות לתובע כללי והם יהיו כעת כל הזמן ביחד, היא מתכוונת להפסיק את קשריה עם פיל.
היא נוסעת לפיל ומודיעה לו כי החליטה להפסיק את הקשר אתו. הוא מסרב ובוויכוח שמתפתח ביניהם היא הודפת אותו ממנה. הוא מתגלגל במדרגות, שובר את מפרקו ומת. הולי נמלטת מהדירה ושוכחת את הצעיף שלה. כשהיא מגיעה לביתה מחכה לה אסטל המגישה לה את הצעיף שהובא על ידי בלש שעקב אחריה.
אסטל מציעה לה שכדי לשמור על כבוד המשפחה היא תביים טביעה שלה. הולי תעבור לאירופה בזהות אחרת וסכום כסף חודשי יופקד למחייתה. הולי מסכימה מחוסר ברירה.
עם השנים הולי מתחילה לשתות ומתדרדרת. היא נוסעת למקסיקו ופוגשת של באחד הברים הזולים את דן סאליבן (ברג'ס מרדית'). שניהם משתכרים והולי פולטת פרטים על עברה. הוא מגלה את שמה האמיתי, מפתה אותה לטוס לארצות הברית ומגלה לה את תוכנית הסחיטה שלו. היא יורה והורגת אותו כדי למנוע זאת ממנו.
היא מובאת למשפט אך מסרבת למסור את שמה האמיתי ומופיעה בתור מאדאם X. עורך הדין שנבחר להגן עליה הוא קלייטון אנדרסון הצעיר. (קייר דוליאה). באולם יושבים גם קלייטון ואמו.
הולי עולה על דוכן העדים ומעידה כי עשתה את המעשה להגן על בנה אך לא מוסרת פרטים נוספים. אז מזהים אותה קלייטון ואמו אך לא אומרים דבר. לאחר עדותה חשה הולי ברע, נלקחת לחדר סמוך ומתה שם ליד בנה עורך הדין שאינו מזהה אותה.
לואיס פריי ריצ'רדסון

| --- | --- |

 לידה:  11 באוקטובר 1881 ניוקאסל, הממלכה המאוחדת של בריטניה הגדולה ואירלנד 
 פטירה:  30 בספטמבר 1953 (בגיל 71) קילמון, הממלכה המאוחדת 
 ענף מדעי:  פיזיקה, מתמטיקה, מטאורולוגיה
 מקום מגורים:  אנגליה
 מקום לימודים:  בית הספר בותאם (1898)  אוניברסיטת ניוקאסל (1900)  קינגס קולג' (1903) 
 מוסדות:  אוניברסיטת מנצ'סטר (1912–1913)  מט אופיס (1919–1920)  Westminster College (1920–1929)  University of Paisley (1929–1940)  Friends' Ambulance Unit (1916–1919)  מט אופיס (1913–1916)  המעבדה הלאומית לפיזיקה (1903–1904)  המעבדה הלאומית לפיזיקה (1907–1909)  אוניברסיטת אבריסווית' (1905–1906)  המכון למדע ולטכנולוגיה של אוניברסיטת מנצ'סטר 
 פרסים והוקרה:  עמית החברה המלכותית 
 תרומות עיקריות
 מחקרים בחיזוי מדויק לטווח ארוך של מזג האוויר
 
לואיס פריי ריצ'רדסון (באנגלית: Lewis Fry Richardson;‏ 11 באוקטובר 1881 – 30 בספטמבר 1953) היה מתמטיקאי, פיזיקאי ופסיכולוג בריטי. הוא נולד בניוקאסל, אנגליה למשפחת סוחרים מאגודת הידידים (קווייקרים). התעניינותו במטאורולוגיה הביאה אותו למחקר באמצעות משוואות דיפרנציאליות ואפשרו, עם המצאת המחשב, חיזוי מדויק לטווח ארוך של מזג האוויר. כפציפיסט באמונתו היה חלוץ המחקר הסטטיסטי של תהליכי מלחמה ושלום.
ביוגרפיה > ילדות וחינוך

לואיס פריי ריצ'רדסון היה הצעיר מבין שבעת ילדיהם של קתרין פריי ודייוויד ריצ'רדסון, משפחה קווייקרית אמידה שבבעלותה מפעל משגשג לבורסקאות. בגיל 12 נשלח ללמוד בפנימייה הקווייקרית היוקרתית בוטהאם ביורק, שם למד מדעים והתעניין בעיקר בידיעת הטבע. בהיותו בן 17 למד שנתיים בקולג' של אוניברסיטת דורהאם, שם לקח קורסים בפיזיקה מתמטית, כימיה, בוטניקה וזואולוגיה, ולאחר מכן התקבל לקינגס קולג' בקיימברידג', שם למד פיזיקה מג'יי ג'יי תומסון וסיים תואר ראשון בהצטיינות ב-1903. בהיותו בן 47 קיבל דוקטורט בפסיכולוגיה מתמטית באוניברסיטת לונדון.
ביוגרפיה > קריירה מדעית

הקריירה המדעית של ריצ'רדסון עברה במוסדות רבים, ששיקפו את תחומי העניין המגוונים שלו, ועסקה בעיקר במתמטיקה, פיזיקה, כימיה, מטאורולוגיה ופסיכולוגיה. בשנת 1912 לאחר טביעת הטיטניק הגיש שני פטנטים לאיתור קרחונים ימיים בטכנולוגיות איתור בהד וסונאר, שהקדימו במספר שנים את טכנולוגיות הסונאר הראשונות. בשנת 1926 נבחר כחבר החברה המלכותית.
פציפיזם

אמונתו הדתית של ריצ'רדסון כקווייקר חייבה פציפיזם שזיכה אותו בפטור מטעמי מצפון מגיוס לצבא הבריטי במלחמת העולם הראשונה. הפטור ניתן לו באופן חוקי, אך מאוחר יותר פסל אותו מלקבל משרות אקדמיות. בשנים 1916 עד 1919 היה ריצ'רדסון חבר צוות אמבולנס של אגודת הידידים הקווייקרית, שפעל תחת דיביזיית הרגלים ה-16 הצרפתית במלחמה.
בשובו מן המלחמה חזר לעבוד במשרד המטאורולוגי, אך חויב להתפטר מטעמי מצפון כאשר צורף המשרד למשרד האווירייה בשנת 1920. לאחר מכן עבד במשרות שונות בשולי העולם האקדמי, עד לפרישתו בגיל 59 שאיפשרה לו להתרכז בנושאי מחקר שעניינו אותו באופן אישי, ובפרט בחקר מלחמות. לדברי המתמטיקאי הבריטי תומאס קורנר, לפציפיזם של ריצ'רדסון היו השלכות ישירות על מחקריו: כאשר גילה שעבודתו בתחום המטאורולוגיה היא בעלת ערך למתכנני נשק כימי הוא זנח את כל מאמציו בתחום, ואף השמיד ממצאים שלו שעדיין לא פורסמו. גם התעניינותו באנליזה הסטטסיטית של מלחמות נבעה בחלקה מפציפיזם.